Τετάρτη 24-2-2016

Ημερίδα Εκπ/κών 49ης Περιφέρειας με θέμα

**«Η δημιουργικότητα έρχεται στο σχολείο μας»**

27ο , 30ο & 26ο , 29ο Δημ.Σχ. Αχαρνών

Σενάριο δημιουργικής μάθησης στο μάθημα της Φυσικής Αγωγής.

Αντικείμενο διδασκαλίας : Μουσικοκινητική Αγωγή

Τάξεις Α & Β Δημοτικού

**Θέμα:** Καλλιέργεια μουσικοκινητικών ικανοτήτων (Οι τέσσερις εποχές)

* **ΕΙΣΑΓΩΓΗ - ΠΡΟΕΤΟΙΜΑΣΙΑ**: Προτείνουμε στα παιδιά να τρέξουν ελεύθερα στο χώρο. Όσο τρέχουν τους μιλάμε για τις εποχές και τους ζητάμε να γίνουν άνεμος που φυσάει, βροχή που πέφτει δυνατά ή χιόνι που πέφτει απαλά κτλ (Συνοδεύουμε με ένα κρουστό).
* **ΚΥΡΙΟ ΜΕΡΟΣ**: Μαθαίνουμε στα παιδιά το ποιηματάκι της Άνοιξης.

|  |  |
| --- | --- |
| Α,Α,Α, Αρχίζει η ξενοιασιάΠάει το κρύο έχει φύγειΚαι η ζέστη μας τυλίγει | Παλαμάκι ταυτόχρονα με κάθε «Α»Μεγάλη περιφορά των χεριώνΚύκλο γύρω απο τον εαυτό μαςΤυλίγουμε τα χέρια γύρω μας |
| Η,Η,Η,Η άνοιξη θα ‘ρθείΤα λουλούδια θα ανθίσουνΤα πουλιά θα κελαηδήσουν | Σηκώνουμε το δεξί χέρι (γροθιά) ψηλά σε κάθε «Η»Σημειωτόν επιτόπουΑνοίγουμε τα χέρια κυκλικάΜε τα χέρια κάνουμε τις φτερούγες των πουλιών |
| Ο,Ο,Ο,Όλοι είμαστε εδώΈξω στην αυλή θα τρέξωΜε τους φίλους μου θα παίξω | Πηδηματάκια σε κάθε «Ο»Μεγάλο κύκλο με τα χέριαΤρέξιμο όσο διαρκεί η φράσηΣε ζευγάρια κάνουν γύρω γύρω |

1. Χωρίζουμε τα παιδιά σε τρείς ομάδες .Κάθε ομάδα μαθαίνει απο μία στροφή και την τραγουδά κάνοντας τις κινήσεις .Προτρέπουμε τα παιδιά να σκεφτούν δικές τους κινήσεις που να ταιριάζουν σε κάθε στίχο. Στη συνέχεια κάθε ομάδα μαθαίνει την επόμενη στροφή και βρίσκει διαφορετικές κινήσεις.Το ίδιο μπορούμε να κάνουμε για τις υπόλοιπες τρείς εποχές.
2. Παιχνίδι < Οι τέσσερις εποχές>.

Τοποθετούμε τα παιδιά το ένα δίπλα στο άλλο πάνω στην τελική γραμμή του γηπέδου. Κάθε παιδί είναι και μία εποχή (ανά τέσσερα παιδιά) πχ. Φθινό-πωρο – Χειμώνας – Άνοιξη - Καλοκαίρι.κ.ο.κ

Τα παιδιά μόλις ακούσουν το όνομα της εποχής τους πρέπει να τρέξουν μέχρι την κεντρική γραμμή να την ακουμπήσουν με το χέρι τους και να επιστρέψουν στην αρχική γραμμή.Ο τελευταίος κάθε φορά αποχωρεί και έτσι βρίσκουμε τους νικητές της κάθε εποχής.Οι νικητές από κάθε εποχή τρέχουν στον τελικό και βρίσκουμε έτσι την νικήτρια εποχή.

* **ΤΕΛΙΚΟ ΜΕΡΟΣ:** Καθώς τα παιδιά κάνουν διατάσεις συζητάμε μαζί τους για το μάθημα και τα ρωτάμε για την αγαπημένη τους εποχή.

Οι εκπαιδευτικοί Φ.Α.

Σακελλαρίου Ευδοξία

Δρούζα Κάτια